परेशान मां की प्रधानमंत्री मोदी से गुहार- मेरी बच्ची को वापस भारत ले आइए
ariha shah case germany update जर्मनी में फंसी गुजरात की बेबी अरिहा शाह से जुड़ा केस एक बार फिर गरमा गया है। मामले में अरिहा शाह की मां धरा शाह ने अपनी आपबीती सुनाई और मामले में भारत के प्रधानमंत्री मोदी के हस्तक्षेप की मांग की है। मां ने कहा
जर्मनी की चाइल्ड केयर यूनिट में फंसी गुजरात की बेबी अरिहा शाह का मामला फिर चर्चा में है। अरिहा की मां धरा ने प्रधानमंत्री मोदी से मदद मांगी है। धरा ने कहा- प्रधानमंत्री जी, मेरी बेटी को वापस भारत लाने में मेरी मदद कीजिए। जर्मनी चाइल्ड केयर यूनिट ने हमारी बच्ची छीन ली है। वो 20 महीने से चाइल्ड केयर यूनिट में है। कोर्ट का फैसला आने के बावजूद उसे रिलीज नहीं किया जा रहा है।
चाइल्ड केयर यूनिट में क्यों है अरिहा
2021 में अरिहा करीब 7 महीने की थी। तब उसकी दादी जर्मनी गईं थीं। उनकी गलती से अरिहा के प्राइवेट पार्ट पर चोट लग गई। डायपर में खून दिखने के बाद पेरेंट्स अरिहा को अस्पताल ले गए। यहां उन पर जर्मनी चाइल्ड केयर यूनिट ने यौन उत्पीड़न का आरोप लगाया। इसके बाद बच्ची को पेरेंट्स से दूर फॉस्टर केयर में भेज दिया गया।
अब पढ़े मां की आपबीती....
अरिहा की मां धरा कहती हैं- अस्पताल में बच्ची को ले जाने पर हॉस्पिटल वालों ने चाइल्ड अथॉरिटी को बुलाया और वह बच्ची को ले गए। दिसंबर 2021 में हॉस्पिटल की रिपोर्ट में यौन उत्पीड़न का कोई मामला सामने नहीं आने पर केस को खारिज कर दिया।
धरा के मुताबिक- गलतफहमी के दूर होते ही हमे लगा कि बच्ची हमारे पास वापस आ जाएगी, लेकिन जर्मन चाइल्ड केयर यूनिट ने हमारे खिलाफ पेरेंटल कस्टडी का केस जारी रखा। फैमिली कोर्ट ने ऑर्डर दिया कि हमारी बच्ची की देखभाल करने की क्षमता पर रिपोर्ट बनाई जाए।
रिपोर्ट आने में 12 महीने लग गए। पाया गया कि बच्ची पेरेंट्स से ज्यादा अटैच है। बच्ची साथ में दिन भर रहने वाली केयर टेकर की ओर कम और दिन में सिर्फ एक घंटा मिलने वाली मां से ज्यादा जुड़ाव रखती है। इसके हवाले से कहा गया कि बच्ची को स्ट्रेंजर अटैचमेंट डिसऑर्डर है, यानी बच्ची अनजानों से जल्दी घुल-मिल जाती है, ये खतरनाक है।
हालांकि, यह भी पाया गया कि बच्ची अपने माता-पिता के साथ खुश रहती है और डरती नहीं है। इस वजह से बच्ची को पेरेंट्स चाइल्ड फैसिलिटी में पेरेंट्स के साथ रखा जाए।
गुजरात सरकार ने बच्ची को भारत लाने की मांग की थी
फैसला आने के बाद गुजरात सरकार ने जर्मनी को नोटिस भेजा और कहा कि, बच्ची इंडियन सिटिजन है। इस वजह से बच्ची को भारत सरकार की देखरेख में रखा जाए। कोर्ट के फैसले के इंतजार में काफी वक्त निकल गया और अब एक हफ्ते जर्मन चाइल्ड वेलफेयर ने बच्ची को नए सेंटर में डाल दिया। यहां कमजोर दिमाग वाले बच्चो को रखा जाता है। धरा ने कहा- मैं चाहती हूं कि प्रधानमंत्री मोदी इस मामले में हस्तक्षेप करें और बच्ची को जल्द से जल्द हमसे मिलाएं।
बच्ची को मीट खिलाया जा रहा है
मां धारा ने कहा कि अरिहा अपने रीति-रिवाजों से भी दूर हो रही है। हम मीट नहीं खाते थे, लेकिन फॉस्टर केयर में उसे ये सब खाना पड़ रहा है। जबकि, हम जैन समुदाय से हैं।
अरिहा के माता-पिता उसे लेकर भारत लौटना चाहते हैं, लेकिन उनके पास कोई विकल्प नहीं बचा है। उन्हें डर है कि उनकी बच्ची हमेशा के लिए उनसे दूर न हो जाए। क्योंकि नियम के मुताबिक, तय वक्त तक बच्चे को फॉस्टर केयर में रखने के बाद उसे असली मां-बाप के पास नहीं भेजा जाता।